يسوع ف نّصرانية ولا عيسى ف لإسلام (ب لعبرية ؤ لأرامية יֵשׁוּעַ ييشووا، ب ليونانية Ἰησοῦς ييسوس، مزيود ف 4 قبل لميلاد - مات ف 30 ؤلا 33 ميلادية) هوّا داعية يهودي ؤ زعيم ديني عاش ف لقرن لّول لميلادي. هوا من اكتر الشخصيات لي ناض عليها دباز بين الأديان الابراهيمية، تولد ف فلسطين من لالة مريم العدرا، بحيت ان ليهود كيقولو بلي هاد مريم زانية وانهو يسوع ابن زنا، اما نصرانيين كيقولو بلي راه إله وابن إله ومع الروح القدس كيشكلو بتلاتا التالوت المقدس وانه الاب صيفط ولدو يسوع (من مريم) باش يهدي الناس، ويسوع خلاهم يقتلوه بش يغفر لكل البشر سيئاتهم، اما لمسلمين كيقولو أنه تولد غير من مريم بلا اي علاقة جنسية وانهو هنا كاينا المعجيزا دالله، وانهو نبي من لأنبيا دسيدي ربي صيفطو باش يهدي الناس ويردهم للطريق وانه متقتلكش وانما ترفع للسما وغيخرج فآخير الزمان بش ينصر المومنين.